Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: igazgatásról szóló 1997. évi XXXI. törvényben (a továbbiakban: Gyvt.) nevesítetten kapta feladatul a gyermeki jogok
Paragraph Index: 324

1. Pest Megyei Területi Gyermekvédelmi Szakszolgálat és Intézményei 1/A. Pest Megyei Területi Gyermekvédelmi Szakszolgálat Átmeneti Otthona Pest Megye Önkormányzatának Gyermekvédelmi Szakszolgálata Átmeneti Otthonában az OBH 550/1998. számú jelentés összességében megállapította, hogy az átmeneti otthon nem alkalmas feladatának ellátására, a gyermekek alkotmányos jogainak biztosítására. Ezért az országgyûlési biztos általános helyettese kezdeményezte az otthon mûködésének megszüntetését. Az intézményt fenntartó Pest Megye Önkormányzata a kezdeményezést elfogadta. A Pest Megyei Területi Gyermekvédelmi Szakszolgálat (a továbbiakban: Szakszolgálat) és az ideiglenes hatályú beutaltakat befogadó otthon 2000 áprilisában Budapest XII. kerület, Szarvas Gábor u. 20. szám alá költözött. A gondozottak több helyen vannak elhelyezve, ezért az utóvizsgálat három helyszínen történt. A Szarvas Gábor u. 20. szám alatt található a szakszolgálat igazgatósága, itt végzik az adminisztrációs munkát is. A szakszolgálat területén – külön épületben – mûködik az ideiglenes hatállyal gyermekvédelmi gondoskodásba helyezetteket befogadó otthon is egy fiú és egy lány szobával. A befogadó otthon nyolc fõ befogadására alkalmas, ideiglenes mûködési engedélye van. A vizsgálat idején három fõ volt állományukban. Az ideiglenes hatállyal gyermekvédelmi gondoskodásba utaltakat általában sikerül a Gyvt.-ben elõírt 30 napos határidõ alatt végleges gondozási helyükre helyezni, a befogadó otthonban viszonylag rövid idõt töltenek. A befogadó otthon két szobája meglehetõsen sivár. A falakon nincs semmilyen díszítés, a bútorok rossz állapotban vannak, a beépített szekrények nem zárhatók, semmi nem utalt arra, hogy egyáltalán használja valaki a szobákat. Az 1998-as alapvizsgálat óta e téren a helyzet nem változott. A vizsgálat megállapította, hogy a sivár, minden intimitást nélkülözõ környezet sérti az ideiglenes hatállyal gyermekvédelmi gondoskodásba utalt kiskorúaknak az egészséges környezethez, továbbá a kiemelt védelemhez és gondoskodáshoz fûzõdõ jogát. A tulajdonhoz való alkotmányos joggal összefüggésben pedig visszásságot okoz, hogy a befogadó otthonban a szekrények zárhatatlanok. A házirend szabályozza a gondozottak kimenõjét és eltávozási rendjét is. Az ügyeleti naplóban gyakran szerepel „az engedély nélkül távol” bejegyzés. Pest megyébõl a gyermekvédelmi szakellátásba utalt szökött kiskorúakat is a Szakszolgálat épületébe viszik be, itt kellene ellátni õket addig, amíg vissza nem kerülnek gondozási helyükre. A vizsgálat idején tizennyolcan voltak szökésben. Az igazgató tájékoztatása szerint az engedély nélkül eltávozott gondozottak felkutatása érdekében mindent megtesznek, amit a személyes gondoskodást nyújtó gyermekjóléti és gyermekvédelmi

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes